ŠALČININKŲ R. DIEVENIŠKIŲ „RYTO“ GIMNAZIJA

**VIDAUS DARBO TAISYKLĖS MOKINIAMS**

**1 BENDROJI DALIS**

1.      Šios Dieveniškių „Ryto“ gimnazijos vidaus darbo taisyklės mokiniams reglamentuoja mokinių elgesį prieš pamokas, pamokų ir pertraukų metu, bendrąsias taisykles dėl narkotinių ir psichotropinių medžiagų vartojimo bei kitų pažeidimų ir mokinių, pažeidžiančių taisykles, atsakomybę.

2.      Šios taisyklės sudarytos remiantis Švietimo įstatymu, mokyklos nuostatais, gimnazijos vidaus darbo tvarkos taisyklėmis, valstybės dokumentais reglamentuojančiais mokyklų veiklą.

3.      Kiekvienas mokinys privalo žinoti ir vykdyti ne tik tas taisykles, skirtas mokiniams, bet ir sutarties su gimnazija sąlygas.

4.      Mokinys gimnazijos patalpose ir teritorijoje, renginiuose už gimnazijos ribų vadovaujasi etikos, mandagaus elgesio, atsakomybės už savo poelgius principais, saugo savo gimnazijos garbę.

5.      Mokiniai į gimnaziją darbo dienomis įleidžiami ne vėliau kaip 1 val. iki pamokų pradžios ir jiems leidžiama būti gimnazijoje iki 16,00 val. Prieš renginius mokiniai įleidžiami į gimnaziją pagal susitarimą.

6.      Mokiniai į gimnaziją ateina tvarkingai apsirengę, patalpose nedėvi viršutinių drabužių,

 paltų, striukių, kepurių (išskyrus ekstremalius atvejus).

7.      Mokinys, neatvykęs į gimnaziją (pamoką) per dvi dienas informuoja klasės vadovą apie neatvykimo priežastį.

8.      Mokiniui, dėl svarbių priežasčių prireikus išeiti iš pamokų, reikia apie tai pranešti klasės vadovui ir gauti jo sutikimą.

9.      Mokiniui, be pateisinamos priežasties praleidus pusę dalyko pamokų, reikia laikyti to dalyko įskaitą.

10.  Draudžiama į gimnaziją atsinešti daiktų, nesusijusių su darbu. Daiktai, trukdantys pamokai, paimami ir perduodami klasės vadovui.

11.  Pamokų, renginių, laisvalaikio ir ekskursijų metu mokiniai laikosi saugaus elgesio reikalavimų.

12.  Mokiniai rūpinasi asmeninių daiktų apsauga, nepalieka jų klasėse išeidami į kitas mokymo ar renginių patalpas, išvykdami iš gimnazijos.

13.  Rastus pamestus, paliktus be priežiūros daiktus, mokiniai pateikia budinčiam mokytojui.

**II.TVARKA PAMOKŲ METU**

14.  Mokiniai, neatlikę namų darbų, apie tai pamokos pradžioje praneša mokytojui ir paaiškina priežastį.

15.  Į kiekvieną pamoką mokinys atsineša reikalingas mokymosi priemones.

16.  Pamokų metu mobilusis telefonas turi būti išjungtas ir padėtas į mokytojo skirtą vietą.

17.  Įėjus į klasę (kabinetą) mokytojui, o taip pat jam išeinant, mokiniai atsistoja.

18.  Per pamoką mokiniai tyliai dirba, palaiko tvarką, netrukdo mokytojui ir klasės mokiniams.

19. Mokiniui pažeidžiant pamokoje elgesio taisykles ir nereaguojant į mokytojo pastabas, mokytojas pildo mokinio drausmės pažeidimo pamokoje aktą.

20.  Mokinys, norintis atsakyti ar paklausti, pakelia ranką

21.  Pamokai pasibaigus palieka tvarkingą darbo vietą.

22.  Vykstant pamokai galima išeiti tik mokytojai leidus.

23.  Mokinys atsako už naudojamą gimnazijos inventorių, mokymosi priemones pagal numatytą tvarką.

24.  Pastebėjęs apgadintą inventorių, mokymosi priemonę praneša mokytojui.

25.  Mokinys atsako už jam išduotų vadovėlių tvarką, priežiūrą ir apsaugą pagal naudojimosi biblioteka taisykles.

26.  Fizinio ugdymo pamokose mokiniai dalyvauja vilkėdami sportinę aprangą. Sportinė apranga vilkima tik fizinio ugdymo pamokų metu.

27.  Fizinio ugdymo pamokų metu mokiniai savo asmeninius daiktus: laikrodžius, mobilius telefonus, pinigines ir t.t. perduoda fizinio ugdymo mokytojui vedančiam pamoką.

28.  Bibliotekoje, skaitykloje draudžiama triukšmauti ir trukdyti kitiems.

29.  Valgykloje mokiniai privalo elgtis kultūringai, nesistumdyti, laikytis eilės, netrukdyti valgyti kitiems.

30.  Mokinys, praleidęs rašomąjį darbą, atsiskaito susitaręs su mokytoju dėl patogaus laiko per dvi savaites išskyrus tuos atvejus, jei dėl ligos ar kitos pateisinamos priežasties praleido pamokas, per kurias buvo išdėstyta mokomoji medžiaga.

**III. PERTRAUKŲ METU**

31.        Mokiniai palaiko švarą, tvarką ir drausmę, neleidžia peštynių, rūkymo, inventoriaus ir gėlių gadinimo, bei kitų netvarkos apraiškų.

32.        Gimnazijoje ir jos teritorijoje mokiniai bendraudami tarpusavyje, su mokytojais ir kitais pedagogais, gimnazijos priežiūros darbuotojais ir kitais asmenimis privalo elgtis kultūringai.

33.        Koridoriuose ir klasėse mokiniai laikosi saugos reikalavimų: nebėgioja, netriukšmauja, nesistumdo.

34.  Sanitariniuose mazguose laikosi higienos reikalavimų, taupiai naudoja elektrą, vandenį.

35.        Apie netvarką, netinkamą mokinių elgesį, nepageidaujamus įvykius, chuliganiškumą, nelaimingus atsitikimus mokiniai nedelsiant privalo pranešti budinčiam mokytojui arba klasės vadovui.

**IV. BENDROSIOS TAISYKLĖS DĖL NARKOTINIŲ IR PSICHOTROPINIŲ MEDŽIAGŲ VARTOJIMO BEI KITŲ TEISĖS PAŽEIDIMŲ**

35.  Mokiniai į gimnaziją negali nešiotis aštrių (su pamokos darbu nesisijusių), degių, sveikatai pavojingų daiktų (dujų balionėlių, peilių ir kt.) cigarečių, alkoholinių, energetinių gėrimų, psichotropinių ir toksinių medžiagų.

36.  Mokiniams gimnazijoje ir jos teritorijoje draudžiama rūkyti ir turėti tabako bei elektroninių cigarečių, vartoti alkoholinius, energetinius gėrimus ir narkotines bei psichotropines medžiagas, platinti šia tema nelegalią literatūrą.

37.  Draudžiama vartoti necenzūrinius ir kitus asmenį įžeidžiančius žodžius.

**V. ATSAKOMYBĖ** **IR DRAUSMINIMO TVARKA**

38.    Mokiniui piktybiškai sugadinus gimnazijai priklausančią nuosavybę, jo tėvai ar globėjai atlygina žalą pagal rinkos kainą, vadovaujantis Civiliniu kodeksu

39.    Už vidaus darbo tvarkos taisyklių pažeidimą pirmą kartą taikomas žodinis įspėjimas

40.    Už vidaus darbo tvarkos taisyklių pažeidimą antrą kartą pastaba įrašoma elektroniniame

dienyne ir mokytojas raštu informuoja klasės vadovą, prašydamas apie tai pranešti tėvams.

41.    Kartojantis pažeidimams  į gimnaziją pokalbiui su klasės vadovu, socialiniu pedagogu

kviečiami tėvai (globėjai).

 42. Jei mokinio netinkamas elgesys to paties mokytojo pamokose po trijų drausminimo žingsnių nesikeičia, tuomet jis pamokos užduotis atlieka savarankiškai socialinės pedagogės kabinete ir pasibaigus pamokai atsiskaito dalyko mokytojui.

43.        Mokinio elgesiui nesikeičiant, jis svarstomas Vaiko gerovės komisijos posėdyje dalyvaujant vienam iš mokinio tėvų (globėjų)

44. Gimnazijos direktoriaus įsakymu reiškiama pastaba, papeikimas, griežtas papeikimas

(įsakymo kopija įsegama į mokinio asmens bylą);

 45. Taikytoms poveikio priemonėms nedavus teigiamo rezultato, kreipiamasi į Vaiko teisių apsaugos tarnybą, į Policiją dėl administracinių poveikio priemonių taikymo tėvams (globėjams, rūpintojams), administracijos direktorių dėl minimalios priežiūros priemonių skyrimo.

 46. Kai Gimnazija, dėl objektyvių priežasčių negali užtikrinti mokiniui, kuris mokosi pagal privalomojo švietimo programas, psichologinės, specialiosios pedagoginės, specialiosios ar socialinės pedagoginės pagalbos, suderinusi su jo tėvais (globėjais, rūpintojais), pedagogine psichologine bei vaiko teisių apsaugos tarnyba, siūlo jam mokytis kitoje mokykloje.